সরকারি শহীদ সোহরাওয়ার্দী কলেজ, ঢাকা

থাম্ব|কলেজের প্রবেশপথ|255x255পিক্সেল
**সরকারি শহীদ সোহরাওয়ার্দী কলেজ** পুরান ঢাকার লক্ষ্মীবাজারে অবস্থিত ঐতিহ্যবাহী একটি সরকারি কলেজ। এখানে ঢাকা শিক্ষা বোর্ডের অধীনে এইচএসসি শিক্ষা কার্যক্রম চালু রয়েছে। ২০১৭ সালের ১৬ ফেব্রুয়ারি কলেজটি ঢাকা বিশ্ববিদ্যালয় অধিভুক্ত হয়। এরপর ২০২৫ সালের জানুয়ারিতে এই অধিভুক্ত বাতিল করা হয়। স্নাতক ও স্নাতকোত্তর শ্রেণির শিক্ষা কার্যক্রম ঢাকা কেন্দ্রীয় বিশ্ববিদ্যালয়ের সংযুক্ত কলেজ হিসেবে পরিচালিত হচ্ছে।

## ইতিহাস
১৯৪৯ সালের ১১ নভেম্বর নালগলার ৫/১, জুম্মন ব্যাপারী লেনে (ভাওয়ালরাজ এস্টেট) কলেজটির কার্যক্রম শুরু হয়। তখন মুহাম্মদ আলী জিন্নাহর উপাধি অনুসারে কলেজের নাম রাখা হয় *কায়েদ-ই-আজম কলেজ*। পরবর্তীতে লক্ষ্মীবাজারে জমি ক্রয় করে কলেজটিকে সেখানে স্থানান্তর করা হয়। আর নালগলার ভবনটিকে ছাত্রাবাসে রূপান্তর করা হয়। ১৯৫০ সালে *সৈয়দ জহির আহসান* কলেজটির প্রথম অধ্যক্ষ হিসেবে দায়িত্ব গ্রহণ করেন।

শুরুতে কলেজটিতে কেবল আই.এ, আই.কম, এবং বি.কম কোর্সের অনুমোদন ছিল। পরবর্তীতে ১৯৫৫ সালে উচ্চ মাধ্যমিক স্তরে বিজ্ঞান বিভাগ চালু হয়। ১৯৫৬ সালে চালু হয় বি.এ (পাশ) কোর্স। এরপর ১৯৫৮ সালে কলেজটিতে বি.এসসি কোর্স চালু হয়। সেসময় ঢাকার অন্য কোনো কলেজে বিজ্ঞান বিষয়ে উচ্চশিক্ষার সুযোগ ছিলনা।

বাংলাদেশের স্বাধীনতার পর ১৯৭২ সালে কলেজটির নাম পরিবর্তন করে হোসেন শহীদ সোহরাওয়ার্দীর নামানুসারে কলেজটির নাম রাখা হয় *শহীদ সোহরাওয়ার্দী কলেজ*। ১৯৮৪ সালের ১ নভেম্বর কলেজটি সরকারি কলেজে পরিণত হলে এর নাম হয় *সরকারি শহীদ সোহরাওয়ার্দী কলেজ*।

২০০৪-০৫ শিক্ষাবর্ষে কলেজটিতে জাতীয় বিশ্ববিদ্যালয়ের অধীনে স্নাতক (সম্মান) কোর্স চালু করা হয়। ২০১৭ সালের ১৬ ফেব্রুয়ারি থেকে ২০২৫ সালের জানুয়ারি পর্যন্ত  কলেজটি ঢাকা বিশ্ববিদ্যালয়ের অধিভুক্ত ছিলো। 

## স্কুল ও ডিসিপ্লিন
সরকারি শহীদ সোহরাওয়ার্দী কলেজের স্কুল ও ডিসিপ্লিন ঢাকা কেন্দ্রীয় বিশ্ববিদ্যালয় দ্বারা সংযুক্ত।
### কলা স্কুল
* বাংলা
* ইংরেজি
* ইতিহাস
* ইসলামের ইতিহাস এবং সংস্কৃতি
* দর্শন
* ইসলামিক স্টাডিজ

### সামাজিক বিজ্ঞান স্কুল
* অর্থনীতি
* রাষ্ট্রবিজ্ঞান
* সমাজকর্ম

### বিজ্ঞান স্কুল
* পদার্থবিজ্ঞান
* রসায়ন
* উদ্ভিদবিজ্ঞান
* প্রাণিবিদ্যা
* মৃত্তিকাবিজ্ঞান
* গণিত
* ভূগোল ও পরিবেশ

### বাণিজ্য স্কুল
* হিসাববিজ্ঞান বিভাগ
* ব্যবস্থাপনা বিভাগ

## গ্রন্থাগার
কলেজের গ্রন্থাগারটি পশ্চিম পাশের ভবনের নিচতলায় অবস্থিত। এখানে পাঠ্যবই, গল্পের বই, উপন্যাসের বই রয়েছে। কলেজের শিক্ষার্থীরা পরিচয়পত্র দেখিয়ে বই বাসায় নিয়ে যেতে পারে। লাইব্রেরিতে বসার জন্য সাধারণ কাঠের বেঞ্চ ও টেবিল রয়েছে।    

## অবস্থান
কবি নজরুল সরকারি কলেজ সংলগ্ন বাহাদুর শাহ পার্ক মোড় থেকে পূর্ব দিকে লক্ষ্মীবাজার রোডের শেষ মাথায় হাতের বাম পাশে মেইন রোড থেকে কিছুটা ভিতরে এই কলেজটি অবস্থিত।

## সহশিক্ষা কার্যক্রম
সরকারি শহীদ সোহরাওয়ার্দী কলেজ ঢাকায় নিম্নরুপ ক্লাবসমূহ সহপাঠ্যক্রমিক কার্যক্রম চালিয়ে আসছে-

* সরকারি শহীদ সোহরাওয়ার্দী কলেজ সাংবাদিক সমিতি (সোকসাস)
* লিও ক্লাব অব সরকারি শহীদ সোহরাওয়ার্দী কলেজ (লায়ন্স ইন্টারন্যাশনালের অন্তর্ভুক্ত)
*বাংলাদেশ রেড ক্রিসেন্ট সোসাইটি, সরকারি শহীদ সোহরাওয়ার্দী কলেজ ইউনিট
* সরকারি শহীদ সোহরাওয়ার্দী কলেজ রোভার স্কাউট গ্রুপ
* অর্থনীতি ক্লাব
* সমাজকর্ম অ্যাসোসিয়েশন
* ম্যাথ এসোসিয়েশন
* বোটানি এসোসিয়েশন
* প্রাণিবিদ্যা ক্লাব
* বিজ্ঞান ক্লাব
* ছাত্রসংসদ
* সোহরাওয়ার্দী কলেজ নাট্য সংসদ
* জিএসএসসি ফটোগ্রাফি ক্লাব
* জিএসএসসি ডিবেটিং সোসাইটি
* ঝিনাইদহ জেলা ছাত্রকল্যাণ পরিষদ, সশসোক
* বাঁধন, সরকারি শহীদ সোহরাওয়ার্দী কলেজ ইউনিট (ঢাকা সিটি জোন)
* সরকারি শহীদ সোহরাওয়ার্দী কলেজ বিএনসিসি প্লাটুন
* সরকরি শহীদ সোহরাওয়ার্দী কলেজ গার্লস গাইড
* সরকরি শহীদ সোহরাওয়ার্দী কলেজ মিউজিয়াম ক্লাব
* সরকারি শহীদ সোহরাওয়ার্দী কলেজ সংস্কৃতি ও মিউজিক ক্লাব
* সোহরাওয়ার্দী কলেজ সাহিত্য পরিষদ
* কনজুমার ইয়ুথ বাংলাদেশ, সরকারি শহীদ সোহরাওয়ার্দী কলেজ। ( কনসাস কনজুমার বাংলাদেশের যুব শাখা)
* ইংলিশ ল্যাংগুয়েজ ক্লাব, সরকারি শহীদ সোহরাওয়ার্দী কলেজ।
* নেক্সট টু পিপল সেভেন কলেজ ফ্যামেলি

## চিত্রশালা

File:Shaheed Suhrawardi College.jpg|প্রবেশ পথ
File:Govt. Shaheed Suhrawardi College.JPG|শিক্ষা ভবন
File:Shaheed Minar at Shaheed Suhrawardi College.jpg|শহিদ মিনার
File:Govt. Shaheed Sowhrawardee College Dhaka.jpg
File:সরকারি শহীদ সোহরাওয়ার্দী কলেজ - ক্যান্টিন.jpg|কলেজ ক্যান্টিন


## আরও দেখুন
* কবি নজরুল সরকারি কলেজ
* সেন্ট গ্রেগরিজ উচ্চ বিদ্যালয়
* সরকারি তিতুমীর কলেজ
* সরকারি সোহরাওয়ার্দী কলেজ (পিরোজপুর)

## তথ্যসূত্র

## বহিঃসংযোগ

* 

বিষয়শ্রেণী:ঢাকা কেন্দ্রীয় বিশ্ববিদ্যালয়
বিষয়শ্রেণী:ঢাকা ভিত্তিক সংগঠন
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকায় শিক্ষা
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত
বিষয়শ্রেণী:হোসেন শহীদ সোহরাওয়ার্দীর স্মারক